Jelasin soal Charlie Watts  dalam bahasa melayu dong

Charles Robert Watts (2 Jun 1941 – 24 Ogos 2021) merupakan seorang pemuzik Inggeris yang terkenal sebagai pemain dram bagi kugiran The Rolling Stones dari 1963 hingga kematiannya 2021. Sebagai ahli utama kugiran, beliau bersama-sama vokalis Mick Jagger dan gitaris Keith Richards, merupakan mereka yang berjaya dirakam dalam setiap album studio. Beliau menyifatkan jazz sebagai pengaruh utama dalam gaya permainan dramnya.

Beliau pada asalnya berlatih sebagai pereka bentuk grafik. Beliau berminat dalam genre jazz pada zaman mudanya, dan menyertai kugiran Blues Incorporated. Watts juga pada awalnya bermain dram dalam kelab-kelab rhythm and blues sekitar London, di mana beliau menemui bakal-bakal rakan kugiran, Richards dan Brian Jones.

Pada Januari 1963, beliau keluar daripada Blues Incorporated lalu menyertai Rolling Stones sebagai pemain dram serta menjadi pereka seni bagi sarung rakaman serta jelajah kugiran. Beliau mula bermain sebagai ahli tetap pada Februari 1963, dan kekal hingga kematiannya pada Ogos 2021. Selain itu, beliau juga terlibat dengan kugirannya sendiri, Charlie Watts Quintet, dan muncul di Ronnie Scott's Jazz Club di London bersama dengan Charlie Watts Tentet. Watts meninggal dunia di hospital London pada 24 Ogos 2021 di sisi keluarganya.